Emma Peuhkurinen

Emma Peuhkurinen (s. 30. marraskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Oulu Nice Socceria kausina 2016–2019. Kaudeksi 2020 hän siirtyi Kuopion Palloseuraan mutta koko kausi jäi häneltä loukkaantumisen vuoksi väliin. Kaudella 2021 hän pelasi 23 liigaottelua, joissa hän teki yhden maalin, ja  voitti Suomen-mestaruuden. Kaudella 2022 hän pelasi 20 liigaottelua ja voitti toisen liigamestaruutensa. Hän on ennen kauden 2023 alkua pelannut Liigassa 90 ottelua ja tehnyt niissä viisi maalia.

Peuhkurinen on pelannut Suomen nuorisomaajoukkueissa. Hän pelasi naisten maajoukkueessa ensimmäisen kerran syyskuussa 2022 MM-karsintaottelussa Ruotsia vastaan.

Lähteet 

Suomalaiset jalkapalloilijat
Vuonna 1999 syntyneet
Elävät henkilöt